സെബുക്കു (ബോർണിയോ)

സെബുക്കു, 275 ചതുരശ്ര കിലോമീറ്റർ (106 ചതുരശ്ര മൈൽ) വിസ്തീർണ്ണമുള്ളതും ബോർണിയോയുടെ തെക്കുകിഴക്കൻ ഭാഗത്ത്, ഭരണപരമായി തെക്കൻ കലിമന്താന്റെ ഭാഗവുമായ ഇന്തോനേഷ്യൻ ദ്വീപാണ്. ഓരോ വർഷവും ഏകദേശം 3 ദശലക്ഷം ടൺ കൽക്കരി ഉത്പാദിപ്പിക്കുന്ന സ്ട്രൈറ്റ്സ് ഏഷ്യ റിസോഴ്സസ് നടത്തുന്ന ഒരു വലിയ കൽക്കരി ഖനി സ്ഥിതിചെയ്യുന്ന സ്ഥലമാണിത്.  

ബോർണിയോക്ക് തെക്കുകിഴക്കായി ലൗട്ട് ദ്വീപിൽനിന്ന് ഏകദേശം 5 കിലോമീറ്റർ (3.1 മൈൽ) ദൂരെയായിട്ടാണ് സെബുക്കു സ്ഥിതിചെയ്യുന്നത്. വടക്കു മുതൽ തെക്കു വരെ ഏതാണ്ട് 35 കിലോമീറ്ററും (22 മൈൽ), ഏറ്റവും വീതിയേറിയ ഭാഗത്തുനിന്ന് കിഴക്കു മുതൽ പടിഞ്ഞാറ് വരെ 10 കിലോമീറ്ററുമുള്ള (6.2 മൈൽ) ഈ ദ്വീപിന്റെ ആകെ വിസ്തീർണ്ണം 275 ചതുരശ്ര കിലോമീറ്റർ (106 ചതുരശ്ര മൈൽ) ആണ്. ഭരണപരമായി ഇത് ഇന്തോനേഷ്യയിലെ തെക്കൻ കലിമന്താന്റെ ഭാഗമാണ്.  കനിബങ്കാൻ ഫാൾട്ടിലാണ് ഇതു സ്ഥിതിചെയ്യുന്നത്.  

 അവലംബം 

വർഗ്ഗം:ഇന്തോനേഷ്യയിലെ ഖനികൾ
വർഗ്ഗം:കൽക്കരിഖനികൾ